HeTree/MevakerConcSen huggingface dataset:
משרד מבקר המדינה מעיר למועצה ולהנהלת הרשות כי כדי לפקח כראוי על פעולתן של 16 תחנות הרדיו האזוריות ולהבטיח את עמידתן בהוראות החוק והכללים, הן מחויבות לפעול על סמך מדיניות פיקוח סדורה, עקרונות עבודה מנחים ותכנית פיקוח מפורטת.
לדעת משרד מבקר המדינה על המועצה וההנהלה לפעול כדי לקבוע מודל פיקוח במדיניות האסדרה בתחום הרדיו האזורי ולהבטיח פיקוח יעיל ושיטתי על תחנות הרדיו המבוסס על החלטה מושכלת.
המועצה נדרשת לדון מפעם לפעם במודל הפיקוח הרצוי בעיניה ולדרוש מתחום רדיו תכנית מעשית ליישום המודל שתקבע.
תחום רדיו והנהלת הרשות נדרשים להביא לפני המועצה נושאים הדורשים ליבון בתחום הרדיו כדי שתקבע את מדיניותה בנושאים אלה.
גיבוש תכנית עבודה ואישורה .
תכנית עבודה שנתית ורב-שנתית של ארגון אמורה להציג את יעדי פעילותו לתקופה מוגדרת , את פעילותו המתוכננת ואת תוצאותיה המצופות.
תכנית העבודה אמורה לשמש כלי מרכזי הרשות השנייה לטלויזיה ולרדיו 1673 .
:שם הדוח הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 למימוש יעדיהארגון בטווח הקצר ובטווח הארוך 14.
תכנית העבודה שמגבשת הנהלת הרשות אמורה לשמש עבור מועצת הרשות בסיס למעקב אחר קצב ההתקדמות לקראת השגת המטרות שקבעה.
מועצת הרשות מאשרת את תכנית העבודה השנתית של הנהלת הרשות ואמורה להגדיר את תחומי פעולתה.
לפי החוק מתפקידי המועצה להתוות את קווי הפעולה של הרשות ולפקח באופן שוטף על ביצוע השידורים.
בכלל זה עליה לקבוע מטרות ויעדים ואת המשאבים שיוקצו להשגתם ולקבוע תכניות פעולה וסדר עדיפויות ליישומן.
נמצא כי בשנים 2015 -2012 לא הכינה הנהלת הרשות תכנית עבודה הכוללת משימות מפורטות, לוחות זמנים ומדדי תפוקה אלא תכנית הקובעת יעדים מרכזיים בלבד.
גם המועצה לא דרשה מן ההנהלה להגיש לה לאישור תכנית מפורטת.
בתכניות העבודה בשנים אלו צוינו רק עיקרי תכנית העבודה.
כך למשל תכנית העבודה לשנת 2014 של תחום רדיו כלל ה רק כמה יעדים מרכזיים: "בדיקה והקמה, ככל שיימצא לנכון, של שתי תחנות רדיו; גיבוש מדיניות בנושא פיצולים, ריכוז תגובות שימוע; טיוטת קוד אתי לשידורי רדיו; בחינת הארכת זיכיון לתחנות גל ב'; בחינת נושא הפרסום ברדיו (גיבוש נוסח סופי של הכללים)".
יצוין כי רוב היעדים צוינו גם בעיקרי תכניות העבודה לשנת 2013 ולשנת 201215 .
הרשות כתבה בתשובתה כי בתחילת כל שנת עבודה מציג המנכ"ל למועצה מצגת המעלה את הנושאים המרכזיים שמוצע לטפל בהם בשנת העבודה.
הרשות הוסיפה שהעובדה שחלק מיעדי תכניות העבודה נכללים בתכניות לכמה שנים נובעת מאופי פעילותה של הרשות כמאסדרת שתפקידיה קבועים בחוק; בחלק מהנושאים נדרש טיפול יסודי ומעמיק, שאינו מסתיים בשנה אחת, ולפיכך הוא נמשך משנה לשנה.
יוצא אפוא כי אף ש תכנית העבודה השנתית אמורה לשמש כלי מרכזי למימוש יעדיו של תחום רדיו בטווח הקצר והארוך, הלכה למעשה פועל התחום בלי שנקבעו מודל פיקוח רצוי ומדיניות אסדרה וללא תכנית עבודה מפורטת: היעדים שהותוו בתכנית העבודה הכללית אינם כוללים יעדים בתחומי הפיקוח והבקרה, והתכנון בנושאים המוזכרים בה הוא כללי ואינו כולל אבני דרך ולוחות זמנים.
במצב דברים זה, התכנית אינה יכולה לשמש עבור מועצת הרשות בסיס למעקב אחר קצב ההתקדמות לקראת השגת המטרות שקבעה.
משרד מבקר המדינה מעיר למועצה ולהנהלת הרשות כי עליהן להכין תכנית עבודה מפורטת הכוללת לוחות זמנים ומדדים להערכת ביצוע המשימות.
תכנית כזו תתאים גם לפעילויות הנמשכות תקופה ארוכה ותאפשר לדעת באיזה שלב נמצא ביצועה של כל מטלה.
14 ,ראו בעניין זה: מבקר המדינהדוח שנתי 55ב (2005 ,"), "עבודת המטה של משרדי הממשלה עמ' 191 :; וכןדוח שנתי 53ב, עמ' 49 .
אף שהדברים אמורים לגבי משרדי ממשלה, עקרונותיהם יפים גם לרשות ציבורית-סטטוטורית, כמו הרשות הש נייה.
15 עיקרי תכנית העבודה לשנת2014 ותקציב הרשות לשנת2014 אושרו במועצת הרשות רק במרץ 2014.
שם הדוח: הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 אישור לוח השידורים .
לפי החוק מתפקידי המועצה לקבוע את לוחות המשדרים העונתיים של המורשים לשידורים16 , לפי הצעה שיגיש לה המנכ"ל.
בכללי הרשות השנייה לטלוויזיה ולרדיו (שידורי תכניות רדיו בידי בעל זיכיון), התשנ"ט-1999 (להלן - כללי השידורים), נקבע כי על בעל הזיכיון למסור למנכ"ל לוח תכניות על בסיס שבועי לכל שנת שידורים (להלן - לוח שידורים) 45 ימים לפני תחילת השנה.
גם בכתבי הזיכיון מפורטים ההליכים לאישור לוחות השידורים של תחנות הרדיו.
יצוין כי בנוגע לזיכיונות לשידורי הטלוויזיה נקבעו בחוק הסוגות של המשדרים 17 שעל המורשה לשידורים לשדר וזמן השידור שיוקצה לכל סוגה.
לגבי שידורי הרדיו לא נקבע בחוק דבר בנוגע לסוגות כאמור, אולם בכתבי הזיכיון מפורטת ההתחייבות של בעלי הזיכיון לשידורים על פי לוח שידורים שצורף אליהם, הכולל אפיון של התכניות (להלן - הלוח השלדי).
ככלל, על בעל הזיכיון לשדר תכניות הנותנות ביטוי למרקם החברתי והתרבותי שבאזור זיכיונו ולהיבטים מקומיים ואזוריים.
לקראת סיומה של כל שנה, לבקשת תחום רדיו, מגישה כל תחנה את לוח השידורים שלה לשנה הקרובה, בצירוף השוואה ללוח השלדי וללוח השידורים של השנה החולפת; לגבי כל תכנית בלוח השידורים נדרש פירוט של שמות המגישים ושל אופי התכנית על פי סיווג לסוגות המפורטות במכתב: חדשות, אקטואליה, שיחות עם מאזינים, דת ומסורת, פנאי (אוכל, בידור, הומור וסאטירה, ספורט), קהילתי (חדשות מקומיות), מוסיקה, אחר.
תחום רדיו מנתח את לוחות השידורים שמגישות התחנות בהשוואה ללוח השלדי וללוח השידורים של השנה החולפת ואת המגמות של השינוי באופי התכניות, וכן את פירוט שעות השידורים המשותפים18 , ומגיש לוועדת הרדיו המלצה בדבר האישור של כל אחד מלוחות השידורים.
נמצא כי ניתוח לוחות השידורים שעושה תחום רדיו מעלה לעתים שיש בהן קיטון או גידול של עשרות אחוזים בזמן המוקצה לסוגות מסוימות לעומת הלוח השלדי שהתחנות התחייבו לשדר לפיו.
לעתים אף מתעוררת מחלוקת בין תחום רדיו לבין התחנות בקשר לסיווג התכניות.
הפערים כאמור בקשר לסיווג התכניות משקפים קושי בהליך הבחינה והאישור של לוחות השידורים, כפי שיפורט להלן.
בפברואר 2015 ,בדיון בוועדת הרדיו לאישור לוחות השידורים של כמה תחנות רדיו, הועלה הצורך לבחון את לוחות השידורים ולאשרם על פי סיווג אחיד ומעודכן ועל פי הגדרות ברורות שיסייעו לניתוח לוח השידורים וימנעו מחלוקת עם תחנות הרדיו האזוריות.
בדיון קבעה המועצה כי על הנהלת הרשות לערוך בחינה רוחבית של תכניות המוגדרות "קהילתיות" או "מגזריות" על מנת לבחון את אופיין ומהותן ואת התאמתן להגדרה זו.
בדיון נוסף לאישור לוחות השידורים, שקיימה ועדת הרדיו במרץ 2015 , ציינה יו"ר המועצה כי בעיניה התהליך שבו מאושרים לוחות השידורים הוא מיותר ואף מביך, משום שבפועל הלוח השלדי איננו רלוונטי ואין עוד הקפדה על האמור בו.
מורשה לשידורים הוא בעל רישיון או זיכיון לשדר שידורי רדיו או טלוויזיה 17 .
תכניות בהפקות מקומיות מסוגים שונים, כהגדרתן בתוספת הראשונה לחוק 18 מדובר בשיתוף שידורים בין תחנות הרדיו כאשר תכנית משודרת בעת ובעונה אחת בכמה תחנות.
הרשות השנייה לטלויזיה ולרדיו 1675 .
:שם הדוח הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 הרשות הסבירה בתשובתה כי בשנים שעברו מאז התקיימו המכרזים למתן זיכיון לשידורי רדיו, אשר בהם פורט הלוח השלדי, השתנה תוכן השידורים, בין היתר בשל שינוי טעמו של ציבור המאזינים, ולפיכך הורתה ועדת הרדיו לבצע בחינה רוחבית כאמור.
לדעת משרד מבקר המדינה, על הנהלת הרשות להשלים את הבחינה בנושא הסוגות ולהגיש למועצה את המלצותיה בהקדם, על מנת שאישור לוחות השידורים ייעשה על פי סיווג אחיד המתאים לשינויים בעולם השידורים.
מועד אישור לוח השידורים : כאמור, על פי כללי השידורים על בעל הזיכיון למסור למנכ"ל את לוח השידורים לכל שנת שידורים 45 ימים לפני תחילתה, ועל המועצה לקבוע את לוח השידורים לאחר שהוגשה לה המלצת המנכ"ל בדבר אישור הלוח המוצע.
הביקורת העלתה כי אף שכל תחנות הרדיו הגישו לרשות את לוחות השידורים לשנת 2015 במועד שנקבע בכללי השידורים, ועדת הרדיו דנה בהם ואישרה אותם, בשלושה מועדים שונים, בחודשים פברואר ועד מאי 2015 .
כאשר לוח השידורים של התחנות נבחן ומאושר לאחר פתיחתה של עונת השידורים, התחנות משדרות תכניות על פי לוח שידורים שלא אושר על ידי הרשות כנדרש לפי החוק.
לפיכך הנהלת הרשות נדרשת להגיש למועצה את לוחות השידורים לפני תום שנת השידורים.
משרד מבקר המדינה מעיר למועצת הרשות כי אישור לוח השידורים של תחנות הרדיו האזוריות סמוך לפתיחתה של כל עונת שידורים הוא תנאי יסודי לקיום פיקוח ממשי ואפקטיבי על פעילותן של תחנות הרדיו.
במסגרת הליך זה ניתנת לה הזדמנות לבחון אם התחנות עומדות בהתחייבויות שקיבלו עליהן לפי המכרז וכתב הזיכיון , בהתבסס על החוק וכללי המועצה, ולוודא שלא נעשה בלוח השידורים שינוי הפוגע בטובת המאזינים.
יו"ר ועדת הרדיו ציינה בתשובתה למשרד מבקר המדינה מנובמבר 2015 כי היא מסכימה לאמור בביקורת, וכי הנהלת הרשות הודיעה שבעתיד יאושרו לוחות השידורים מבעוד מועד.
הרשות הודיעה בתשובתה כי מדובר באירוע חד-פעמי שנבע מנסיבות מיוחדות כמו עיסוק אינטנסיבי של הרשות בהארכת תוקף הזיכיון לערוץ 10 בחודשיים האחרונים של שנת 2014 .
משרד מבקר המדינה סבור כי גם כאשר קיים עומס עבודה, על המועצה לעמוד על כך שהנהלת הרשות תגיש לה את לוחות השידורים מבעוד מועד, על מנת שיהיה אפשר לבחון את עמידתן של התחנות בהוראות כתב הזיכיון, החוק וכללי המועצה לפני תחילת עונת השידורים.
שם הדוח: הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 אסדרת נושאים בתחוםהאתיקה בשידורים .
חופש הביטוי בשידורי רדיו הוא גם החופש לשמוע ולהשמיע דברי ביקורת נוקבים או דעות שלא ינעמו לאוזנם של כלל המאזינים.
זכות זו צריכה להיות מאוזנת עם החובה לשמור על כבוד האדם ולמנוע פגיעה ברגשות הציבור.
הרשות השנייה, כגוף המפקח על שידורי תחנות הרדיו האזוריות, נדרשת לאזן בין הערכים האמורים, לקבוע סייגים בדבר תוכן השידורים ולטפל במקרים שבהם יש חשש לפגיעה בהגינות ובטעם הטוב.
חוק הרשות השנייה קובע כמה חובות כלליות הנוגעות לתוכן שידורי בעל זיכיון; בכלל זה החובה לתת ביטוי נאות לדעות שונות הרווחות בציבור בשידור בענייני היום, שלתוכנו יש משמעות ציבורית, וכן החובה לקבוע כללים בדבר מתן אפשרות תגובה באופן ההולם את נסיבות העניין למי שנפגע מהשידורים.
כללי האתיקה בשידורים, קובעים עקרונות בתחום חופש הביטוי, אי-משוא פנים, אובייקטיביות, איזון ודיוק בשידורים ושמירה על הפרטיות, השם הטוב והטעם הטוב.
על פי החוק מורשה לשידורים לא ייתן בשידוריו, בין במישרין ובין בעקיפין, כל ביטוי לדעותיו האישיות, ואם הוא תאגיד - לדעות מנהליו או לדעות בעלי העניין בו.
כללי המועצה אוסרים על בעל הזיכיון לתת ביטוי לדעותיו האישיות או לנצל את מעמדו, את תפקידו או את כוחו כדי לשדר או להימנע מלשדר תכנים מסוימים.
התברר כי יש כמה תכניות רדיו המוגשות על ידי מנהלי התחנות או בעלי עניין בהן.
ביוני 2010 פנהמבקר הפנים בעניין זה לסמנכ"לית הרדיו דאז וליועץ המשפטי דאז בבקשה לברר אם על פי החוק או כללי המועצה אין מניעה שיו"ר מועצת המנהלים של תחנת רדיו יגיש תכנית ברדיו שבה מרואיינים חברי כנסת ופוליטיקאים.
במאי 2011 הורתה ועדת הרדיו להנהלת הרשות להגיש לה את המלצותיה בעניין "מעורבות והגשת תכניות על ידי בעלים ו/או יו"ר תחנות רדיו"19 על סמך חוות דעת משפטית ובדיקה בין-לאומית משווה בעניין.
ביוני 2011 פנה מבקר הפנים ליועצת המשפטית ברשות בקשר לחוות הדעת המשפטית המבוקשת וציין, כי לדעתו על תחום רדיו לקיים האזנה אקראית לתכנית הרדיו האמורה, מאחר שיש בה כמה "היבטים בעייתיים".
היועצת המשפטית השיבה כי הלשכה המשפטית שוקדת על הכנת חוות הדעת.
מנכ"ל הרשות דאז כתב ליועצת המשפטית ולמבקר הפנים כי "צריך אכן להכין חוות דעת משפטית אך לא להפיצה" עד לקיום שיחה בנושא.
פניות נוספות בעניין זה של מבקר הפנים ליועצת המשפטית וליו"ר המועצה היו בדצמבר 2011 , בפברואר2012 ובאוקטובר2012 .
גם בשנת 2014 בדוח השנתי של הרשות לשנת 2012 חזרועמד מבקר הפנים על בקשתו לקבל חוות דעת משפטית בנושא.
בתשובתה כתבה הרשות כי המלצה משפטית התקבלה מיועץ משפטי חיצוני עוד בשנת 2011 , וכי נעשתה בדיקה בין-לאומית, אולם מפאת עומס משימות היא לא הביאה את הנושא לפני המועצה.
הרשות הוסיפה כי היועצת המשפטית הציגה את טיוטת חוות הדעת המשפטית למנכ"ל הרשות דאז לצורך הגשת המלצת ההנהלה למועצת הרשות, ולבקשתו האמורה היא לא הופצה עד לקיום שיחה בנושא.
מנגד, המנכ"ל דאז ציין בתשובתו מנובמבר 2015 כי לא ניתנה חוות דעת של הלשכה המשפטית אף שהדבר נדרש ועמד על סדר היום שנים קודם לכן.
הוא הוסיף שחוות דעת .
19 גם בדיון ועדת הרדיו באוגוסט2010 הוחלט כי הוועדה תקיים דיון בנושא המעורבות הפוליטית של בעלי תחנות בתחנות הרדיו, וכי החלטות שיתקבלו בעקבות דיון זה יחולו על כלל התחנות.
הרשות השנייה לטלויזיה ולרדיו 1677 .
:שם הדוח הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 משפטית לא הוצגה ולא נדונה בשום פורום עד סיום תפקידו בתחילת2012 .
כן הדגיש שבקשתו שלא להפיץ את חוות הדעת ניתנה מראש, קודם שהוכנה חוות הדעת, והדבר תאם את המדיניות הניהולית העקרונית, שלפיה יתקיים דיון מקדים בדרג מקצועי (הנהלת הרשות) בכל נושא קודם שיובא לפני המועצה.
נמצא כי עד מועד סיום הביקורת באוגוסט 2015 ההמלצה המשפטית לא גובשה לחוות דעת, המועצה הקודמת והמועצה המכהנת לא שבו לדון בסוגיה זו, וכאמור גם הנהלת הרשות לא הגישה למועצה את המלצותיה בנושא.
משרד מבקר המדינה רואה בחומרה את העובדה שאף שהוכנה טיוטת חוות דעת משפטית כבר בשנת 2011 ונעשתה סקירה בין-לאומית הנהלת הרשות לא גיבשה את המלצתה בנושא, ומשום כך היא גם לא הובאה לדיון והכרעה במועצת הרשות.
ממצאים אלו חמורים נוכח פניותיו הרבות של מבקר הפנים ליועצת המשפטית וליו"ר המועצה, שהעלה את הצורך בגיבוש מדיניות בנושא.
על מועצת הרשות לקבל לאלתר החלטה בעניין זה.
לדעת משרד מבקר המדינה מקרה זה מצביע על הצורך במימוש תפקיד הפיקוח על תחנות הרדיו בעבודה משותפת ומתואמת של המועצה וההנהלה.
משרד מבקר המדינה מעיר להנהלת הרשות כי שלא כמועצה, המתחלפת בכל ארבע שנים, בעלי תפקידים בהנהלה ממלאים את תפקידם לאורך שנים, לעתים לאורך כהונתן של כמה וכמה מועצות ברשות.
לפיכך על ההנהלה מוטלת האחריות לשמירה על יציבות, תרבות ארגונית עקבית ורציפות בדפוסי הפעולה.
הלכה למעשה הזיכרון הארגוני של הרשות מצוי בידי ההנהלה, ולפיכך מוטלת עליה החובה ליידע את חברי המועצה לגבי התהליכים שנעשו בעבר בכל נושא שנדון או שיידון במועצה.
לפי דוח נציב פניות הציבור ברשות לשנים 2014 -2011 , בשנים אלה גדל בכ-197% מספר התלונות על תחנות הרדיו האזוריות (502 תלונות בשנת2014 לעומת169 בשנת 2011 .
) לפי סקר בנושא ההאזנה לרדיו שערכה באוקטובר2013 חברת פרטית עבור הרשות השנייה, רוב גדול של המאזינים (כ-75% מהמשתתפים בסקר) הביעו הסתייגות מהשמעת קללות או מילים גסות בשידורי הרדיו ורצון להגביל את השימוש בהן.
בדוח פניות הציבור לשנת 2014 ציין הנציב כי ניתוח התלונות מצביע על זינוק במספר התלונות כנגד "תכניות מלל", המכוונת לספק גירוי חריף לקהל המאזינים באמצעות שימוש בלשון בוטה.
התלונות עסקו, בין היתר, באמירות פוגעניות של מגישי תכניות או מאזינים אשר כללו שפה בוטה, קללות, אמירות גזעניות ועוד.
בתרשים להלן נתונים על מספר התלונות המתייחסות לאמירות פוגעניות בשנים 2014 -2011: 1678 דוח שנתי66ג .
שם הדוח: הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 תרשים1 .
,תלונות כנגד אמירות פוגעניות בשידורי הרדיו האזורי 2014 -2011 .
"על פי נתוני נציב פניות הציבור ברשות בנושא "התפלגות תלונות בנושא רדיו .
מן התרשים עולה כי אין מגמה אחידה במספר התלונות כנגד אמירות פוגעניות בשידורי הרדיו האזורי .
עם זאת בשנת 2014 היה מספר התלונות גדול בכ - 300% לעומת שנת 2011 ,בכ- 14% לעומת 2012 ובכ- 167% לעומת 2013.
במהלך השניםטיפלה הנהלת הרשות בתלונות על שידוריהן של חלק מתחנות הרדיו האזוריות, אשר נגעו באופיין לחובות מוסריות-אתיות של הגינות וגילוי נאות.
כמו כן, חלק מהתלונות נגעו לאמירות שנאמרו בתכניות המשדרות שיחות בעלות אופי אישי עם מאזינים, שבהן הובעה דעתו האישית של השדרן בדרך בוטה או פוגענית או תוך פגיעה לכאורה ביחסי מראיין-מרואיין.
התברר כי לאורך מספר שנים סברה הרשות כי תלונות על התנהלות פוגעת לכאורה של שדרנים מצביעות על הצורך בקביעת קוד אתי לשידורי תחנות הרדיו האזוריות.
להלן דוגמאות לתלונות כאמור: א.
בפברואר 2012 פנתה נציגה מתחנת רדיו מסוימת בשידור חי לחברת מועצת הרשות דאז, המכהנת גם במועצה הנוכחית, בשיחת טלפון, ובה הזדהתה כמאזינה קבועה של התחנה וטענה כלפי חברת המועצה כי היא מנהלת מסע כנגד תחנת הרדיו בנושא אי- השמעת נשים בשידוריה.
העובדה ששיחת הטלפון שודרה בשידור חי נודעה לחברת המועצה רק במהלך השיחה.
בהיוודע הדבר ניתקה חברת המועצה את שיחת הטלפון.
חברת המועצה פנתה ליו"ר המועצה דאז ולמנכ"ל דאז וביקשה לנקוט את כל הצעדים המשפטיים הנדרשים כנגד התחנה.
בסופו של דבר הסנקציה שנקטה הרשות כנגד התחנה הייתה "התראה חמורה" ודרישת התנצלות בכתב לחברת המועצה.
הרשות השנייה לטלויזיה ולרדיו 1679 .
:שם הדוח הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 ב.
בתחנת רדיו אחרת משודרת תכניתו של שדרן מסוים (להלן - שדרן א') ובה הוא מנהל שיחות עם מאזינים ומביע גם את דעתו האישית בנושאים שעל סדר היום, לרבות פוליטיקה.
משנת 2010 ועד מועד סיום הביקורתהתקבלו תלונות חוזרות ונשנות של מאזינים כנגד התבטאויותיו של שדרן א' אשר נגעו לתוכן אמירותיו או להתבטאויות בוטות שפגעו לכאורה ביחסי מראיין-מרואיין, ולעתים אף גינוי מאזינים וגידופם.
בכמה דוחות האזנה שהכין תחום רדיו בעקבות האזנה לתכניותיו של השדרן שבגינן הוגשו תלונות, חוות הדעת המקצועית הייתה כי מדובר בהפרה לכאורה של כללי המועצה.
לגבי חלק מהתלונות אף שלחה הרשות לתחנה מכתבים בדבר "הפרה לכאורה" של כללי המועצה וביקשה את תגובתה.
באפריל 2012 זימנה הרשות את שדרן א' ואת בעלי תחנת הרדיו לדיון וקיימה "שימוע" שבו הועלו הטענות נגד השדרן ונשמעה עמדת התחנה.
סמוך לאחר מכן העבירה הלשכה המשפטית של הרשות לנציב פניות הציבור ברשות הצעת תשובה כללית שתשתמש למענה למרבית הפניות בנושא התבטאויותיו של השדרן.
על פי התשובה תכניתו של שדרן א' היא תכנית הבעת דעות, ולצדה קיימות תכניות שבהן מביעים השדרנים דעות הנוגדות את עמדותיו של שדרן א', והדבר יוצר איזון ומִגוון בשידורי התחנה.
עוד צוין בתשובה כי לאחרונה בוחנת הרשות שורה של התבטאויות של השדרן ואף נערך בנושא שימוע לשדרן ולתחנה.
הנהלת הרשות המשיכה לקיים מגעים עם הנהלת התחנה בנושא זה, והמועצה המשיכה לעקוב אחר הטיפול בנושא גם בשנים 2013-201420.
יצוין כי בספטמבר2011 ובדצמבר2014 , בעקבות תלונות שהגישו מאזינים למשרד המשפטים כנגד שדרן א', פנתה פרקליטות המדינה לרשות בעניין זה וציינה כי אף שאין מקום לטפל בתלונות במישור הפלילי, ראוי שהרשות תטפל בתלונה בכלי הפיקוח שברשותה.
עוד ציינה כי משמיעת הקלטה של התכנית מ-2014 עולה כי ההתבטאויות הן אכן חריגות וחריפות.
במכתבה מדצמבר 2014 הזכירה הפרקליטות את פנייתה הקודמת לרשות בנושא זה וביקשה לקבל עדכון על פעולות הרשות.
במכתב תשובה מפברואר 2015 ציינה היועצת המשפטית כי לאור התנצלות השדרן על דבריו בתכנית מ-2014 לא מצאה הרשות לנכון לפתוח בהליך הפרה כנגד התחנה.
ואולם בתשובתה לא נמצאה התייחסות לפעולות שננקטו בעקבות המכתב הקודם של הפרקליטות מ-2011 .
הרשות מסרה בתשובתה כי כל ההפרות שנפתחו בעניין השדרן נכללו בשימוע שנערך לשדרן ולתחנה באפריל 2012 והליך הבירור כלל גם התייחסות אליהן.
משרד מבקר המדינה מעיר כי כאמור לאחר השימוע התקבלו תלונות נוספות כנגד השדרן והרשות אף שלחה מכתבים לתחנה בדבר "הפרה לכאורה" של כללי המועצה ואולם הליך בירור תלונות אלה לא הושלם והנהלת הרשות לא הכריעה אם הן מוצדקות אם לאו.
יוצא אפוא כ י הטיפול בתלונות הנוספות כנגד השדרן הוסר מסדר יומה של הרשות.
מאחר שמדובר בעשרות תלונות שהוגשו במהלך השנים על הרשות לתת דעתה לעניין זה.
20 מתחילת שנת2013 ועד מועד סיום הביקורת התקבלו ברשות22 .
תלונות נגד השדרן 1680 דוח שנתי66ג .
שם הדוח: הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 4.
יוער כיבהתכתבויות פנימיות בעניין שדרן א' צוין, באופן עקבי, כי מתקיים הליך שימוע שבמהלכו אמורים להיות מגובשים כללים מנחים בעניין התבטאויות בשידורים.
גם ועדת הרדיו, בדיון בבקשת תחנת הרדיו לאישור לוח השידורים לשנים 2013 ו-2014 , ציינה בהחלטותיה כי "יובהר לתחנה, כי היא תידרש לפעול בהתאם לקוד אתי שיגובש על ידי הרשות", וכי "הרשות תקבע נורמות של אתיקה בשידורים אשר יחולו על תכניות המלל של התחנה", בהתאמה.
ואכן, ברשות התקיימו דיונים בהשתתפות נציגי תחום רדיו, הלשכה המשפטית ותחום תכנון ופיתוח לצורך גיבושו של קוד אתי לשידורי הרדיו, וגובשו טיוטות מתקדמות של קוד אתי.
בשלהי 2013 החליטההנהלת הרשות כי יש לבחון את הצורך בתיקון כללי האתיקה בשידורים ברוח סעיפי טיוטת הקוד האתי שגובשה, והטיוטה הועברה למשרד עורכי הדין החיצוני המלווה את הרשות כדי שיגיש הצעה לתיקון הכללים.
יצוין כי בתכניות העבודה הנוגעות לתחום רדיו לשנים 2014 -2012 נכתב יעד מרכזי של גיבוש קוד אתי לשידורי הרדיו.
הרשות ציינה בתשובה כי בתחילה סברה שגיבוש קוד אתי הוא הדרך הנכונה, אולם לאחר מחשבה מעמיקה ודיונים הגיעה למסקנה כי המסגרת הנורמטיבית הקיימת בנושא מספקת, במיוחד נוכח האפשרות המוגבלת לאכוף את הוראותיו של קוד אתי.
עם זאת ציינה כי מאחר שתיקון הכללים הוא "עניין רוחבי", הטיפול בו טרם הסתיים.
עד מועד סיום הביקורת לא השלימה הנהלת הרשות את מלאכת תיקון כללי האתיקה בשידורים שהחליטה לבצע חלף גיבושו של קוד אתי.
משרד מבקר המדינה מעיר להנהלת הרשות כי הממצאים האמורים מצביעים על ליקויים במילוי תפקידה האסדרתי כנדרש בחוק, וכי היא לא פעלה די לחיזוק התשתית הנורמטיבית בנושא בדרך שתסייע לה להתמודד עם סוגיות אתיות.
בנסיבות אלה מועצת הרשות נדרשת להתערב בטיפול בנושא ולפעול להשלמת התהליך כדי להסדיר את הטיפול במקרים של פגיעה ברגשות הציבור ושידורן של אמירות פוגעניות.
טיפול הרשות בהפרות לכאורה .
עקרון חוקיות המינהל קובע כי "אין סמכות לשום רשות מנהלית אלא אותה סמכות שהוענקה לה לפי חוק"21 .
מועצת הרשות מוסמכת על פי החוק לקבוע כללים בכל הנוגע לשידורים ולפיקוח עליהם ביזמתה או לפי דרישת שר התקשורת.
החוק גם קובע את סמכותה של הרשות ליטול זמני שידור מבעל זיכיון אשר הפר כלל מכללי המועצה או הוראה שניתנה לפיהם או ששידר שידורים אסורים.
מועצת הרשות קבעה כללים22 בדבר הפרה שבגינה רשאי המנכ"ל להודיע לבעל זיכיון על נטילת זמן שידור של תשדירי פרסומת או של שידור אחר.
21 ,אליעד שרגא ורועי שחרהמשפט המנהלי - עקרונות יסוד (תשס"ט), עמ' 284 .
22 כללי הרשות השניה לטלוויזיה ורדיו (נטילת זמני שידור), התשס"ז-2007.
הרשות השנייה לטלויזיה ולרדיו 1681 .
:שם הדוח הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 בכתב הזיכיון של תחנות הרדיו נקבע כי הרשות רשאית לנקוט סנקציה נוספת - הטלת עיצומים כספיים בשיעור של עד 60,000 ש"ח בתוספת מע"ם במקרה של הפרה של תנאי מתנאי הזיכיון, הוראת החוק, התקנות, הכללים או הנחיות הרשות.
במאי 2007 אישרה מועצת הרשות את "נוהל טיפול בהטלת עיצום כספי" (להלן- הנוהל), שלפיו מוסמך המנכ"ל להטיל על בעל הזיכיון עיצום כספי.
הנוהל מסדיר את עקרונות התהליך.
התברר כי סנקציה זו אינה מוסדרת בכללים של מועצת הרשות, והסמכות להשתמש בה נקבעה כאמור בכתבי הזיכיון של המורשים לשידורים בתחומי הרדיו והטלוויזיה ובנוהל האמור.
בהליך שהתנהל החל ב-2007 בבית המשפט העליון כנגד הרשות השנייה, טענו זכייניות הטלוויזיה כי הרשות הטילה עליהן עיצומים כספיים שלא מכוח הסמכה מפורשת בחקיקה אלא מכוח תנאי הזיכיון והמכרז בלבד, ולפיכך הם הוטלו שלא בסמכות.
בית המשפט העליון פסק כי תכליתו של חוק הרשות השנייה, המסמיך את המועצה לקבוע בזיכיונות תנאים, הוראות והגבלות בכל עניין הנובע מהוראות החוק, מתיישבת עם המסקנה כי יש להכיר בסמכותה של המועצה לכלול בהוראות הזיכיון הטלת עיצומים כספיים23 .
בשנים 2014 -2013 בחנההנהלת הרשות באמצעות תחום רדיו והלשכה המשפטית את ה אפשרות להסדיר את הטלת העיצומים הכספיים בחקיקה באמצעות משרד התקשורת או בנוהל פנימי מעודכן, מפורט ומקיף - "נוהל הפרות ועיצומים כספיים".
לצורך כך ביצעה הרשות מיפוי של הבעיות בנוהל הקיים אשר עלו בעבודה השוטפת בתחום הטיפול בהפרות; בחנה אפשרות להסדרה בכללי המועצה ובחנה תוספות ושינויים נדרשים בנהלים הקיימים בתחומי הטלוויזיה והרדיו.
ואולם עד מועד סיום הביקורת לא השלימה הרשות את הסדרת הטיפול בהפרות לכאורה והטלת העיצומים הכספיים .
בשנת 2013 ,התקיימו כמה דיונים משותפים לתחום טלוויזיה ולתחום רדיו ברשות ובהם הוחלט על הכנת נוהל בנושא הפרות ועיצומים כספיים, נקבעו תהליך העבודה, נושאי הנוהל וחלוקת המשימות, ונקבע מועד לסיום הפרויקט - סוף אוקטובר 2013 .
החל בפברואר 2014 פעלה הלשכה המשפטית ברשות לגבש טיוטה של הפרק "עיצומים כספיים" שישולב בהצעת החוק בנושא הקמת רשות תקשורת.
טיוטת הפרק הועברה גם להנהלת הרשות לקבלת הערותיה, ונכתב לגביה כי "העבודה הפנימית שנבצע לגבי מסמכים אלה היא חשובה ביותר שכן גם אם תיקון החקיקה לא יתקדם מסיבה כלשהי, עבודה זו תוכל לשמש את הרשות לטיפול בהפרות שוטפות, כנוהל פנימי.
בהתאם להתקדמות החקיקה, נראה אם יהיה צורך בעדכון הנוהל הפנימי".
הצעת הרשות הועברה ליועצת המשפטית של משרד התקשורת במרץ 2014 .
משרד התקשורת מסר בתשובתו כי הנושא נמצא על שולחנו של שר התקשורת החדש, והמשך קידומו נתון להחלטתו.
בדיון ועדת הערר של מועצת הרשות24 מינואר2015 הבהירה היועצת המשפטית לחברי המועצה את המצב המשפטי והחקיקתי המורכב בתחום הטלת עיצומים כספיים .
23 בג"ץ5872/07 איגוד מפיקי סרטים וטלוויזיה בישראל נ' הרשות השנייה לטלוויזיה ורדיו (פורסם במאגר ממוחשב, 27.
) 24 ועדתהערר דנה בעררים על החלטות המנכ"ל במקרים של הפרות.
שם הדוח: הרשות השנייה לטלויזיה ולרדיו - הפיקוח על תחנות הרדיו האזוריות מסגרת הפרסום: דוח שנתי 66ג שנת פרסום: התשע"ו- 2016 והזכירה את הצורך בהסדרתו.
בתום הדיון סוכם כי היועצת המשפטית תביא לפני הוועדה הצעה בעניין זה.
לא נמצא כי נעשו צעדים בתחום זה עד מועד סיום הביקורת.
יוצא אפוא שהעיכוב שנוצר בהליכי החקיקה בשל חילופי ממשלה, ואף שמאז העברת הצ עת הרשות למשרד התקשורת במרץ 2014 ,חלפו חודשים רבים הרשות ממשיכה לפעול בנושא העיצומים הכספיים ללא הסדרה בכללים ובלי לעגן את העבודה שנעשתה, לכל הפחות בנוהל אחוד וסדור.
הרשות עדכנה בתשובתה מינואר 2016 כי הליכי החקיקה מתקדמים ואף התקיים דיון בוועדת הכלכלה של הכנסת בנושא וככל שההליכים לא יסתיימו בשנה הקרובה, בכוונתה לעדכן את הנוהל.
משרד מבקר המדינה מעיר למועצה ולהנהלת הרשות כי מאחר שנושא הטלת העיצומים הכספיים נמצא בליבת סמכויות הפיקוח והאכיפה שלה, ולאור העובדה שהנהלת הרשות קבעה שיש להסדיר את הנושא, על הרשות להשלים לאלתר את הסדרתו של נושא חשוב זה לכל הפחות בעדכון הנוהל הפנימי כדי שיהיה מפורט ומקיף עד אשר יוסדר בחקיקה בבוא העת.
בשנים 2014 -2013 פתחה הרשות בהליך בירור של 63 הפרות לכאורה, ובגין 48 מהן הטילה עיצומים כספיים: בשנת 2014 בסכום של391,000 ש"ח ובשנת2013 - בסכום של כ-530,000ש"ח25 .
לגבי יתר ההפרות ניתנה התראה מפני הישנות ההפרה או שניטלו דקות שידור (תוכן או פרסום).
התברר כי אמנם בכתב הזיכיון נקבעה הסמכות להטיל עיצום כספי , אך לא נקבע בו או בנוהל איזה שימוש ייעשה בכספים שייגבו.
בדיון מועצת הרשות בדצמבר 2014 הועלה נושא ייעוד כספי העיצומים הכספיים, ונקבע כי הכספים ישמשו בשנת 2015 להפקות חיצוניות ש תבצע הרשות בשיתוף פעולה עם הזכיינים בתחום הטלוויזיה.
הדיון במועצה לא עסק בייעוד כספים לנושאים הנוגעים לרדיו.
הרשות מסרה בתשובתה כי בכספי העיצומים הכספיים ששילמו תחנות הרדיו האזוריות טרם נעשה שימוש, והם מיועדים לפעילות ולמטרות הקשורות ברדיו.
משרד מבקר המדינה מעיר להנהלת הרשות ולמועצה כי עליהם להכין תכנית מפורטת של השימוש בכספים לצורכי המטרות והפעילויות שיקדמו את תחום הרדיו.